LRT televizija

LRT televizija – visuomeninė Lietuvos televizija, visą parą transliuojanti iš Vilniaus. 2022 m. duomenimis, trečia pagal žiūrimumą (po TV3 ir LNK).

Istorija 

1957 m. vasario 25 d. LTSR Kultūros ministerijos įsakymu Nr. 71 įsteigta Vilniaus televizijos studija. Direktore Vyriausiosios radijo informacijos valdybos viršininko pavaduotoja Stanislava Borisienė. 1957 m. birželį Vilniaus televizijos studija ir Vyriausioji radijo informacijos valdyba buvo sujungtos į Radijo ir televizijos komitetą. Jo raštvedyboje Vilniaus televizijos studija vadinta „Televizijos studija“. 1957 m. gruodžio 9 d. atsakingu už studiją paskirtas Radijo ir televizijos komiteto pirmininko pavaduotojas Leonas Mykolaitis.

1957 m. balandžio 30 d. ištransliuota pirmoji Vilniaus televizijos studijos laida.

1975 m. vasario 26 d. ištransliuota pirma spalvota Lietuvos televizijos laida.

1957–1990 m. vadinosi TV Vilnius (LTSR televizija), 1990–1998 m. ir 2002–2012 m. liepos 27 d. – LTV, 1998–2002 m. – LRT, o nuo 2012 m. liepos 28 d. vadinasi LRT televizija.

2014 m. sausio 20 d. pradėtas transliuoti pirmas Lietuvoje raiškiosios TV kanalas LRT televizija HD. Nuo 2015 m. rugsėjo 22 d. transliuoja visą parą.

Iki 2020 m. Šiaurės ir Rytų Europoje transliuota „Sirius 4“ palydovu (koduotu kanalu „Viasat“ pakete).

Programa 

Programą sudaro:
 26% – informacinės laidos
 11% – publicistinės laidos
 11% – pramoginės
 10% – pažintinės
 7% – kultūros
 3% – sporto
 ~3% – religinės ir tautinių mažumų laidos
 Likutį – Filmai, serialai

Informacinės laidos 
Didžiąją programos dalį sudaro informacinės laidos:
 Panorama – kasdien 20:30.
 Žinios – savaitgaliais – 15:30, 18:30.
 Labas rytas, Lietuva – darbo dienomis 06:02–09:00, šeštadieniais – 09:00-11:00.
 Laba diena, Lietuva – darbo dienomis 14:00–16:00.
 Dienos tema – darbo dienomis 21:00.
 Savaitė – sekmadieniais 19:30.
 Svarbi Valanda – darbo dienomis 18:30.

Sezonų šūkiai 

 1999–2000 m. „Jūsų televizija“
 2000–2001 m. „Šis kanalas – geras kanalas“
 2001–2002 m. „Laikas įsijungti…“
 2002–2003 m. „Kartu su LTV“
 2003–2006 m. „Pasilik su LTV“
 2006–2007 m. „Pirma. Patikima. Tavo“
 2008–2009 m. „Tai, kas svarbiausia“
 2009–2010 m. „Tūkstančiai prasmingų akimirkų“
 2011–2013 m. „Tai, kas svarbiausia“
 2013–2014 m. „Tai, kas svarbiausia. Tai, kas tikra“
 2014–2015 m. „Tai, kuo didžiuojamės!“
 2016–2017 m. „Čia Lietuva. Čia LRT“
 2017–2018 m. „Mes Lietuva. Mes – LRT“
 2018–2019 m. „Renkamės iššūkius“
 2019–2020 m. „Tegul žydi laisvė“
 2020–2021 m. „Daugiau erdvės mintims“
 2022–2023 m. „Tai, kas svarbiausia jums“
 2023–2024 m. „Skirtingai panašiems ir vienodai įdomiems“

Vadovai 

 1957 m. Stanislava Borisienė
 1957–1965 m. Leonas Mykolaitis
 1965–1990 m. Vladas Leipus
 1990–1992 m. Algirdas Kaušpėdas
 1993–1996 m. Saulius Sondeckis
 1997–1998 m. Raimondas Šeštakauskas
 1999–2001 m. Romas Jankauskas
 2001–2003 m. Rita Miliūtė
 2003–2008 m. Šarūnas Kalinauskas
 2008–2013 m. Rimvydas Paleckis

Logotipai

Šaltiniai

Literatūra 
 Lietuvos televizija: ekrano spalvos ir šešėliai: fotoalbumas (sud. Gintaras Aleknonis). – Vilnius: Vaga, 2007. – 151 p.: iliustr. + 1 vaizdo diskas (DVD). – ISBN 978-5-415-01951-9

LRT